বিশ্বে গুরুর প্রয়োজন, ভারত নেতৃত্ব দেওয়ার ক্ষমতা রাখে: ভাগবত

পুনে: বিশ্বে (World) চলা যুদ্ধ ও সাম্প্রদায়িকতা, সহিংসতা নিয়ে বক্তব্য রাখলেন আরএসএস প্রধান মোহন ভাগবত (RSS chief Mohan Bhagwat) । বিশ্বের চারদিকে চলা যুদ্ধের পরিস্থিতিকে সামনে এনে দেশেও যে এই মুহূর্তে বিভিন্ন কারণে শান্তি বিঘ্নিত হচ্ছে সেটাও বুঝিয়ে দিলেন তিনি। ভাগবত বলেন, বিশ্বে একজন গুরুর প্রয়োজন।

ভারতের (Inida) মধ্যে সেই নেতৃত্ব (leadership) দেওয়ার ক্ষমতা রয়েছে। ভারতের যে মধ্যে যে মূল্যবোধ ও শিক্ষা রয়েছে তার মাধ্যমে বিশ্বকে শান্তি ও সম্প্রীতি পথ দেখাতে পারে।

সম্প্রতি পুনের একটি অনুষ্ঠানে মোহন ভাগবত বলেন, বিশ্বে একজন গুরুর প্রয়োজন। ভারতের উচিত সেই বিশ্বগুরুর দায়িত্ব নেওয়া।

আরও পড়ুন: ফেসবুক নিয়ে কড়া পদক্ষেপ কেন্দ্রের, ১৮ ফেব্রুয়ারির মধ্যে কার্যকর

রাষ্ট্রীয় স্বয়ংসেবক সংঘের প্রধান মোহন ভগবত বলেন, “প্রযুক্তি ও পরিষেবার আধুনিকতার মাধ্যমে বিশ্ব এগিয়ে চলছে। কিন্তু শান্তির প্রয়োজন রয়েছে। বিশ্বের বিভিন্ন প্রান্তে চলমান যুদ্ধ শান্তি বিঘ্নিত করছে। বাড়ছে সমস্যা। কিন্তু ভারতের মধ্যে সেই ক্ষমতা, চালিকা শক্তি রয়েছে যার দ্বারা দেশটি বিশ্বকে নেতৃত্ব দেওয়ার ক্ষমতা রাখে।

মোহন ভগবতের কথায়, এই সমস্যাগুলির সমাধানের জন্য একটি চালিকাশক্তির প্রয়োজন। বিশ্বকে শান্তি ও সম্প্রীতির পথ দেখাতে পারে। বিশ্বের একজন গুরুর প্রয়োজন। ভারতের উচিত বিশ্বগুরুর দায়িত্ব নেওয়া।”

আরএসএস প্রধান বলেন, একটি অশুভ শক্তি তৈরি হয়েছে। যারা সব কিছুকে নিজেদের মতো করে নিয়ন্ত্রণে রেখে কুক্ষিগত করতে চাইছে। অপর আরেকটি পক্ষ রয়েছে, যারা শান্তি চাইছে। যারা নিজে বাঁচা ও অন্যকে বাঁচতে দেওয়ায় বিশ্বাস করে। আমাদের অন্যদের ঈশ্বরকে নিয়ে মজা করা উচিত নয়। সকলের মিলেমিশে থাকা উচিত।”

সংবিধান নিয়ে কথা বলতে গিয়ে আরএসএস প্রধান বলেন, “নাগরিকদের অধিকার কখনও বদলানো যায় না। নাগরিকদের উচিত নিয়ম-কানুন মেনে চলা।”

মোহন ভাগবতকে এর আগেও দেশের উন্নয়নে বিভিন্ন বক্তব্য দিতে দেখা গেছে। এবারেও ভারতকে পদ নির্দেশক হওয়ার ইঙ্গিত দিলেন তিনি।